《题晚节香亭》
宋代·喻良能

周侯人中英，为文若翻水。
苦节凌雪霜，香名馥兰芷。
考槃在幽谷，篁竹富清美。
竹边两桂树，碧叶光薿薿。
扁堂曰节香，欲以规业履。
竹桂日以茂，业履日以修。
一觞一咏知未称，愿续离骚赋远游。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。